*Приложение 3*

**Беларуская мова 4 клас**

**Тэма:** Назоўнік як часціна мовы (агульныя звесткі)

**Мэта:** сістэматызаваць веды вучняў пра лексіка-граматычныя прыметы назоўнікаў; узбагачаць слоўнікавы запас вучняў; выхоўваць пачуццё патрыятызму.

**Ход урока**

1. ***Арганізацыйны момант. Моўная размінка.***

Настаўнік:Так, слаўныя мае, маўчок - пачынаецца ўрок. Сёння ў нас госць – гэта настаўнікі нашай школы. Давайце павітаемся з імі. Сядайце, калі ласка і пакажыце з якім настроем вы сёння прыйшлі на ўрок.

*(сонейка і хмарка)* *Зноў Алёшка просіць, плача:*

*“Не магу рашыць задачу!”*

*Што ж, дапамаглі Алёшку.*

*Тата трошкі, мама трошкі.*

*Ды і брат з сястрою трошкі.*

*Задаволены, вясёлы,*

*Зноў пабег Алёшка ў школу.*

*І хваліўся ўсім сябрам,*

*Што рашыў задачу сам.*

* Як вы адносіцеся да ўчынку Сярожкі? (*Сярожка паступіў дрэнна. Ен паступіў несумленна. Сярожка прысвоіў сабе чужыя заслугі. Я асуджаю яго ўчынак…)* - А як вы выканалі сёння дамашняе заданне?

1. **Праверка дамашняга задання.** Абмен сшыткамі. *(Узаемаправерка*)

*(Адзнаку 1 вучню)*

* У каго не было памылак? Падніміце руку. Малайцы! А зараз паўтарайце за мной:

Джа – джа –джа – багаты ўраджай.

Джу – джу – джу – па саду хаджу.

Джы – джы – джы - ідуць дажджы.

А я сшытак свой адкрыю,

Пад нахілам пакладу.

І ад вас я не скрываю:

Ручку правільна трымаю.

Сяду роўна, не сагнуся, за работу я прымуся. *(запісаць дату, кл. раб.)*

1. **Хвілінка чыстапісання.**

* Назавіце літары –“дажджынкі”.

Назавіце літары, якія абазначаюць галосныя гукі і запішыце іх, затым – літары, што абазначаюць зычныя гукі, запішыце іх.Утварыце і запішыце пары.

* З літар “дажджынак” складзіце словы і запішыце іх. *(Напрыклад:лён, лёс, мёд, асёл, сад,лад,Сёма)*
* Што агульнага ў гэтых словах? *( абазначаюць прадмет)*
* Чым яны адрозніваюцца? *(Адны адказваюць на пытанне хто?, а другія – што?;адны абазначаюць жывых істот,а другія нежывых; складаюцца з 1 склада і з 2-х.)*
* Да якой часціны мовы яны адносяцца?
* Назавіце адушаўлёныя назоўнікі… Неадушаўлёныя назоўнікі.
* Складзіце і запішыце словазлучэнні з гэтымі назоўнікамі. *(сіні лён,цяжкі лёс, салодкі мёд, упарты асёл, квяцісты сад, музычны лад)*
* Якім словам у словазлучэнні (галоўным ці даданым) з’яўляецца назоўнік?
* Складзіце і запішыце сказ з гэтых слоў. Разбярыце яго па членах, абазначце зверху часціны мовы.
* Якім членам сказа з’яўляецца назоўнік?

*(Адзнакі 2 – 3 вучням)*

**Фізкультхвілінка.**

Прыплылі хмаркі дажджавыя –

Лі, дожджык, лі!

Дажджынкі скачуць, бы жывыя,

- Пі, жыты, пі!

І жыта, схіліўшыся да зямлі зялёнай,

П’е,п’е, п’е!

А дожджык, цёплы і вясёлы,

Лье, лье, лье!

1. **Тлумачэнне новага матэрыялу.**

Той, хто добра ведае алфавіт, расшыфруе тэму нашага ўрока.

17, 1,11, 18, 24, 17, 12, 13. ( Н А З О Ў Н І К )

* Такім чынам , мы будзем пашыраць свае веды пра назоўнік як часціну мовы.
* Што вам вядома пра гэту часціну мовы?

**Работа па падручніку.**  Правіла с. 54

* Што абазначаюць назоўнікі?
* На якія пытанні адказваюць?
* Якія назоўнікі адказваюць на пытанне хто?
* А якія – на пытанне што?

**Гульня**

Калі я назаву адушаўлёны назоўнік - паднімаеце дзве рукі ўгару, а калі неадушаўлёны – адну руку. Словы: кніга, чалавек, сябар, сшытак, дзяўчынка, пенал, вучань, аловак, школа, ранец, школьнік, урок, касманаўт, хлопчык, падручнік.

*(Адзнакі 2 – 3 вучням)*

1. **Замацаванне новага матэтыялу.**

Практыкаванне №85

Прачытаць тэкст.

* Дык хто памог Ірынцы навучыцца вымаўляць гук “р”?
* Знайдзіце назоўнікі. Пастаўце да іх пытанні.
* ***Дыферэнцыраваная работа.***

1 –я група працуе па ўзоры на старонцы55.

2 – я група спісвае сказы з аднароднымі членамі, падкрэслівае аднародныя члены, вызначае якой часцінай мовы яны з’яўляюцца.

*(Адзнакі 2 вучням)*

Практыкаванне №86 – вусна

* Дзе знаходзіцца наша Беларусь?
* Назвы якіх мясцін вам знаёмы?
* Што вы пра іх ведаеце?
* Які горад называюць горадам солі?
* Назавіце словы якія пішуцца з вялікай літары.
* Да якой часціны мовы яны адносяцца?
* Якія назоўнікі пішуцца з вялікай літары?

Практыкаванне №87 - па варыянтах.

1-ы – выпісаць назвы гарадоў.

2-і – выпісаць назвы рэк.

3-і – выпісаць назвы азёр.

* Злучыце назоўнікі першага і другога радкоў. Запішыце.

а) горад,возера, пісьменнік, вёска, рака;

б) Дняпро, Гомель, Нарач, Якуб Колас, Глебкавічы.

**Работа ў парах.**

* Напішы ў кожным радку замест кропак чацвёртае слова, якое б адносілася да трэцягатак, як другое да першага.

Неба – птушка, рака - …

Чалавек – вусны, слон - …

Заяц – капуста, свіння - …

Урач – чалавек, ветэрынар - …

* Да якой часціны мовы адносяцца гэтыя словы?
* Назавіце назоўнікі якія адказваюць на пытанні “хто?”, “што?”
* Успомніце з рускай мовы якія тры роды маюць назоўнікі?

**Гульня**

Калі да назоўніка можна паставіць словы “ён” , “мой”, то да дошкі выходзіць вучань 1 рада, калі “яна”, “мая” – другога рада, “яно”, “маё” – 3 рада.

Словы: жанчына, мужчына. Дзіця. Кніга, падручнік.парасон, птушка, надвор’е, дрэва, літара, дождж, сонца, сукенка, капялюш.

Практыкаванне №88 - самастойна.

1. **Вынікі ўрока. Рэфлексія.**

Дапоўніце сказы:

1. Назоўнік - …мовы.
2. Назоўнікі абазначаюць… і адказваюць…,… .
3. Я навучыўся …
4. Я ведаю …
5. Я хацеў бы …
6. Мой настрой у канцы ўрока. *(сонейка і хмарка)*

**7.Дамашняе заданне.**

Стар.54 правіла. Пр №89.